**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

 Κως, 09-11-2020

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Ας σταματήσει η συνεχής υπονόμευση του Δήμου από την μειοψηφία**

Ο Δήμος μας από την πρώτη στιγμή της πανδημίας, οκτώ μήνες έως τώρα, δίνει καθημερινά τη μάχη να προφυλάξει την υγεία όλων και την τοπική οικονομία, στο βαθμό που αυτό έχει να κάνει και με δικές του πρωτοβουλίες.

Δυστυχώς όμως, παρά τη σοβαρότητα της κατάστασης, ζούμε αψυχολόγητες αντιδράσεις, υπεροπτικές και αλαζονικές συμπεριφορές από τις δύο μεγαλύτερες παρατάξεις της μειοψηφίας, με μοναδικό στόχο την υπονόμευση του Δήμου μας.

Εξαιρουμένης της «Λαϊκής Συσπείρωσης» και της επικεφαλής της κας Κικής Μακρή.

Αντί να συμπαραταχθούν στην κοινή προσπάθεια Δήμου και πολιτών δυναμιτίζουν με κάθε ευκαιρία το πολιτικό κλίμα.

Αγνοούν τις αποφάσεις της κυβέρνησης για τον τρόπο διεξαγωγής των συνεδριάσεων, απαξιώνουν νόμους και διατάξεις, απουσιάζουν συνειδητά από τις συνεδριάσεις του Δημοτικού Συμβουλίου.

Αποτελούν θλιβερή παραφωνία σε όλη την Ελλάδα.

Ούτε καν την περασμένη Παρασκευή δεν προσήλθαν σε αναβληθείσα συνεδρίαση λόγω της απουσίας τους, όταν ήδη είχε αναγγελθεί το lockdown από τον Πρωθυπουργό.

Μοναδικός στόχος τους να γονατίσουν το Δήμο μας.

Σήμερα η Πολιτεία ορίζει την τηλεδιάσκεψη ως αποκλειστικό τρόπο διεξαγωγής των συνεδριάσεων.

Ευχόμαστε αύριο, που είναι καθορισμένη με τηλεδιάσκεψη η 3η κατά σειρά αναβληθείσα συνεδρίαση του Δημοτικού Συμβουλίου εξαιτίας της απουσίας τους, δεν θα προβάλουν και πάλι αναιτιολόγητες προφάσεις και θα συμμετέχουν σε αυτή.

Γραφείο Τύπου